pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.แรงงาน มอบเงินกองทุนช่วยเหลือฯ แก่ครอบครัวแรงงานไทยที่เสียชีวิตในไต้หวัน
วันศุกร์ที่ 18 พฤษภาคม 2561
รมว.แรงงาน มอบเงินกองทุนช่วยเหลือฯ แก่ครอบครัวแรงงานไทยที่เสียชีวิตในไต้หวัน
รมว.แรงงาน มอบเงินกองทุนช่วยเหลือคนหางานไปทํางานต่างประเทศแก่แรงงานไทยที่เสียชีวิตจากไฟไหม้โรงงานในไต้หวัน ย้ํา! แรงงานไทยที่ไปทํางานต่างประเทศอย่างถูกต้องตามกฎหมาย กระทรวงแรงงานพร้อมดูแลเต็มที่
วันที่ 18 พฤษภาคม 2561เวลา 10.00น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน มอบเงินช่วยเหลือสงเคราะห์จากกองทุนเพื่อช่วยเหลือคนหางานไปทํางานในต่างประเทศให้กับทายาทของแรงงานไทยที่เสียชีวิตจากเหตุการณ์ไฟไหม้ในโรงงานในประเทศไต้หวัน จํานวน 2 ราย ณ ห้องรับรองรัฐมนตรีว่าการกระทรวงแรงงาน โดยแรงงานไทยที่เสียชีวิตจากเหตุการณ์ไฟไหม้ในโรงงานในประเทศไต้หวัน โดนนายเชิดศักดิ์ บุรัมสูงเนิน จากจังหวัดบุรีรัมย์ จะได้รับสิทธิประโยชน์จากไต้หวัน (สนร.ไทเป) แบ่งเป็น เงินช่วยเหลือจากนายจ้าง 3,284,285 บาท ค่าจัดการศพจากกองทุนประกันภัยแรงงานไต้หวัน 117,700 บาทเงินทดแทนกรณีเสียชีวิตจากกองทุนประกันภัยแรงงานไต้หวัน 941,600 บาท เงินช่วยเหลือจากหน่วยงานไทยและไต้หวัน 271,403 บาท และ เงินช่วยเหลือจากกองทุนช่วยเหลือคนหางานไปทํางานต่างประเทศ จํานวน 40,000 บาท รวมเป็นเงินทั้งสิ้นประมาณ 4,654,988 บาท และนายภานุพงศ์ เสงี่ยม จากจังหวัดฉะเชิงเทรา ได้รับสิทธิประโยชน์จากไต้หวัน (สนร.ไทเป) แบ่งเป็น เงินช่วยเหลือจากนายจ้าง 3,284,285 บาท ค่าจัดการศพจากกองทุนประกันภัยแรงงานไต้หวัน 117,700 บาท เงินทดแทนกรณีเสียชีวิตจากกองทุนประกันภัยแรงงานไต้หวัน ทายาทจะได้รับเงินเป็นรายเดือน เดือนละ 3,210 บาท จนกว่าจะหมดคุณสมบัติ เงินช่วยเหลือจากหน่วยงานไทยและไต้หวัน 271,403 บาท และ เงินช่วยเหลือจากกองทุนช่วยเหลือคนหางานไปทํางานต่างประเทศ จํานวน 40,000 บาท รวมเป็นเงินทั้งสิ้นประมาณ 3,713,388 บาท
ส่วนอีกราย คือ นายฉัตรชัย ขุริดี ชาวจังหวัดอุดรธานี แรงงานไทยในไต้หวันที่มีอาการป่วยด้วยสาเหตุพยาธิขึ้นสมอง และขณะนี้ได้รับการส่งตัวกลับมารักษาต่อที่โรงพยาบาลราชวิถี จะได้รับสิทธิประโยชน์จากไต้หวัน (สนร.ไทเป) แบ่งเป็น เงินช่วยเหลือค่าใช้จ่ายในการรักษาพยาบาล โดยได้รับเงินช่วยเหลือจากกองทุนประกันภัยแรงงานไต้หวันตามสิทธิที่ได้รับ เงินช่วยเหลือจากหน่วยงานไทยและไต้หวันเป็นค่าใช้จ่ายในการรักษาพยาบาลและใช้จ่ายอื่นๆ ที่เกี่ยวข้องกับการดูแลรักษาที่นอกเหนือจากการเบิกจ่ายจากกองทุนประกันภัยแรงงานไต้หวัน 134,654 บาท เงินช่วยเหลือจากหน่วยงานไทยและไต้หวันเป็นค่าใช้จ่ายในการส่งกลับประเทศไทย 228,890 บาท เงินช่วยเหลือจากหน่วยงานไทยและไต้หวันซึ่ง สนร.เกาสง ได้โอนให้แก่ทายาทเรียบร้อยแล้ว 196,472 บาท สิทธิประโยชน์เงินทดแทนจากกองทุนประกันภัยแรงงานไต้หวันกรณีทุพพลภาพ จะต้องผ่านระยะเวลา 6 เดือนจึงจะขอรับสิทธิประโยชน์ดังกล่าวได้ รวมเป็นเงินทั้งสิ้นประมาณ 560,016 บาท
“รัฐบาลสนับสนุนให้แรงงานไทยที่ไปทํางานต่างประเทศ ไปทํางานอย่างถูกต้องตามกฎหมาย เนื่องจากจะได้รับการคุ้มครองดูแลอย่างเต็มกําลังจากทุกภาคส่วน ตั้งแต่ก่อนเดินทาง ระหว่างทํางาน และกลับจากต่างประเทศ เมื่อเดินทางไปทํางานแล้วยังให้ความคุ้มครองดูแลอย่างต่อเนื่อง หากประสบปัญหาในต่างประเทศ สํานักงานแรงงานไทยหรือสถานเอกอัครราชทูตไทยในต่างประเทศ จะเป็นตัวแทนรัฐบาลในการดูแลแรงงานไทยในต่างประเทศเช่นกัน ขอให้ครอบครัวของแรงงานไทยในต่างประเทศที่ไปทํางานอย่างถูกต้องตามกฎหมายไม่ต้องเป็นกังวล กระทรวงแรงงานพร้อมให้ความช่วยเหลือและประสานหน่วยงานที่เกี่ยวข้อง รวมถึงดูแลสิทธิประโยชน์ต่างๆ ของแรงงานไทยอย่างเต็มที่” รมว.แรงงาน กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-​เอกอัครราชทูตสหรัฐเม็กซิโกประจำประเทศไทย เข้าเยี่ยมคารวะ พลเอก ฉัตรชัย สาริกัลยะ รองนายกรัฐมนตรี
วันพฤหัสบดีที่ 19 เมษายน 2561
​เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ พลเอก ฉัตรชัย สาริกัลยะ รองนายกรัฐมนตรี
​เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ พลเอก ฉัตรชัย สาริกัลยะ รองนายกรัฐมนตรี
วันนี้ (19 เมษายน 2561) เวลา 09.00 น. นายไฆเม บีร์กิลิโอ นัวลาร์ต ซานเชซ (H.E. Mr. Jaime Virgilio Nualart Sánchez) เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ พลเอก ฉัตรชัย สาริกัลยะ รองนายกรัฐมนตรี ในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีที่ได้พบเอกอัครราชทูตสหรัฐเม็กซิโกประจําประเทศไทยในวันนี้ โดยชื่นชมการปฏิบัติหน้าที่ของเอกอัครราชทูตสหรัฐเม็กซิโกประจําประเทศไทยในการส่งเสริมความสัมพันธ์ระหว่างไทยกับเม็กซิโกตลอดระยะเวลาที่เข้ารับตําแหน่ง เมื่อเดือนมิถุนายน 2559 พร้อมทั้งแสดงความยินดีที่ทั้งสองประเทศมีความสัมพันธ์ที่ดีและราบรื่นมาตลอด 43 ปีของการสถาปนาความสัมพันธ์ทางการทูต เม็กซิโกถือเป็นหนึ่งในหุ้นส่วนที่สําคัญของไทยในภูมิภาคลาตินอเมริกาและแคริบเบียน ซึ่งหวังว่าความเป็นหุ้นส่วนระหว่างทั้งสองฝ่ายนี้จะแน่นแฟ้นยิ่งขึ้นไปในทุกด้าน
รองนายกรัฐมนตรีและเอกอัครราชทูตสหรัฐเม็กซิโกประจําประเทศไทยได้หารือในประเด็นต่าง ๆ ได้แก่ (1) การแลกเปลี่ยนการเยือน ทั้งสองฝ่ายสนับสนุนให้มีการแลกเปลี่ยนการเยือนในระดับสูงอย่างสม่ําเสมอ ซึ่งเอกอัครราชทูตสหรัฐเม็กซิโกประจําประเทศไทย กล่าวเพิ่มเติมว่า การแลกเปลี่ยนการเยือนระดับสูงจะช่วยพัฒนาความสัมพันธ์และความร่วมมือที่มีอยู่ให้ใกล้ชิดมากยิ่งขึ้น (2) ความร่วมมือทางวิชาการ ฝ่ายไทยประสงค์ให้มีการแลกเปลี่ยนประสบการณ์ด้านวิทยาศาสตร์ เทคโนโลยี นวัตกรรม โดยเฉพาะสาขาที่เม็กซิโกมีความเชี่ยวชาญ ซึ่งฝ่ายเม็กซิโกยินดีที่จะแลกเปลี่ยนความรู้ดังกล่าว รวมทั้งยังสนับสนุนให้แลกเปลี่ยนกันในด้านความมั่นคงทางอาหาร และการพัฒนาทางสังคมเพิ่มเติมด้วย (3) ความสัมพันธ์ทางการค้า ทั้งสองฝ่ายยินดีที่มูลค่าการค้าระหว่างกันเพิ่มขึ้นอย่างต่อเนื่อง โดยเม็กซิโกเป็นคู่ค้าอันดับ 1 ของไทยในภูมิภาคลาตินอเมริกา และไทยเป็นคู่ค้าอันดับ 3 ของเม็กซิโกในเอเชียตะวันออกเฉียงใต้ นอกจากนี้ ทั้งสองฝ่ายต่างสนับสนุนให้เพิ่มการค้าการลงทุนระหว่างกัน โดยนักลงทุนเม็กซิโกได้แสดงความสนใจที่จะมาลงทุนในโครงการต่าง ๆ ของไทย โดยเฉพาะ EEC (4) ด้านการท่องเที่ยว ทั้งสองฝ่ายสนับสนุนให้นักท่องเที่ยวของแต่ละฝ่ายไปมาหาสู่กันเพิ่มมากขึ้น ซึ่งจะช่วยส่งเสริมให้ความสัมพันธ์ระดับประชาชนของทั้งสองประเทศแน่นแฟ้นมากยิ่งขึ้น
นอกจากนี้ รองนายกรัฐมนตรีได้เน้นย้ําถึงการทํางานร่วมกัน บนพื้นฐานของความเป็นมิตร เพื่อพัฒนาความสัมพันธ์ไทย - เม็กซิโก ไปสู่ความเป็นหุ้นส่วนที่มีความร่วมมืออย่างกว้างขวาง และในโอกาสช่วงปีใหม่ไทยนี้ รองนายกรัฐมนตรีได้อวยพรให้เอกอัครราชทูตสหรัฐเม็กซิโกประจําประเทศไทยและประชาชนชาวเม็กซิโกมีความสุข ความเจริญตลอดทั้งปี
รัฐบาลไทย-ข่าวทำเนียบรัฐบาล-รมว.ยุติธรรม ระบุ ๑๘ ประเทศ เอเชียและแปซิฟิก ให้การยอมรับการปราบปรามยาเสพติดของประเทศไทย พร้อมเผย แหล่งยาเสพติดใหม่ "พระจันทร์เสี้ยวทองคำ กลุ่มเอเชียตะวันออกกลาง  ยันไม่กระทบ
วันอังคารที่ 22 ตุลาคม 2562
รมว.ยุติธรรม ระบุ ๑๘ ประเทศ เอเชียและแปซิฟิก ให้การยอมรับการปราบปรามยาเสพติดของประเทศไทย พร้อมเผย แหล่งยาเสพติดใหม่ "พระจันทร์เสี้ยวทองคํา กลุ่มเอเชียตะวันออกกลาง  ยันไม่กระทบ
นายสมศักดิ์ เทพสุทิน รัฐมนตรีว่าการกระทรวงยุติธรรม  ระบุ ๑๘ ประเทศ เอเชียและแปซิฟิก ให้การยอมรับการปราบปรามยาเสพติดของประเทศไทย พร้อมเผย แหล่งยาเสพติดใหม่ "พระจันทร์เสี้ยวทองคํา" กลุ่มเอเชียตะวันออกกลาง ยันไม่กระทบส่งเข้าไทย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า การประชุมหัวหน้าหน่วยงานปราบปรามยาเสพติดแห่งชาติประจําภูมิภาคเอเชียและแปซิฟิก ครั้งที่ ๔๓ นี้ ทั้ง ๑๘ ประเทศ ให้การยอมรับว่า ประเทศไทยในเรื่องการป้องกันและปราบปรามยาเสพติด ซึ่งประเทศไทยเป็นเส้นทางผ่านการลําเลียง
ยาเสพติดไปในหลายประเทศจึงทําให้ได้รับการยอมรับในเรื่องนี้และให้ความไว้วางใจ โดยจะเห็นได้จากสถิติจากสํานักงานสถิติแห่งชาติที่ปริมาณผู้ที่ใกล้กับแหล่งยาเสพติดมีปริมาณลดลงไม่ถึงร้อยละ ๕ ซึ่งความคาดหวังต้องการที่จะปราบปรามให้ยาเสพติดหมดไป ๑๐๐% แต่ต้องได้รับความร่วมมือจากทุกฝ่าย
เนื่องจากในปัจจุบันประสิทธิภาพการผลิตยาเสพติดมีสูง และรวดเร็วมากขึ้น
รัฐมนตรีว่าการกระทรวงยุติธรรมยังได้เสนอแนะเพิ่มเติมให้กับกลุ่มประเทศเอเชียและแปซิฟิก นอกเหนือการปราบปรามคือการเฝ้าระวังและสร้างให้ชุมชนมีความเข้มแข็งในการต้อนรับยับยั้งและแจ้งที่มาเบาะแสยาเสพติด โดยสามารถแจ้งในทางลับได้เพื่อความปลอดภัย และในฐานะที่ประเทศไทยเผชิญกับปัญหายาเสพติดมาก่อนประเทศอื่นก็จะสามารถประคองและให้ความร่วมมือลดจํานวนผู้เสพได้จํานวนมาก
สําหรับการพบปะกับกลุ่ม ๑๘ ประเทศครั้งนี้ นายสมศักดิ์ฯ ยังกล่าวว่าทุกประเทศไม่ได้แสดงความเป็นห่วงประเทศไทย เพราะยาเสพติดในปัจจุบันไม่ได้ผลิตมาจากพืชเป็นส่วนใหญ่แต่เปลี่ยนเป็นเคมีภัณฑ์ อาทิ ซูโดอีเฟดีน ที่เวลาขนส่งจะคัดกรองตรวจสอบได้ยาก ในส่วนของแหล่งยาเสพติดแหล่งใหม่นอกจากสามเหลี่ยมทองคํา อย่างแหล่งพระจันทร์เสี้ยวทองคําอยู่ในแถบประเทศอัฟกานิสถาน อิหร่าน นั้น รัฐมนตรีว่าการกระทรวงยุติธรรม กล่าวว่า เป็นแหล่งที่อยู่ห่างจากสามเหลี่ยมทองคําพอสมควร ซึ่งมั่นใจว่าแหล่งดังกล่าวนี้จะไม่มีการขนหรือจําหน่ายผ่านทางประเทศไทย แต่เมื่อสามารถปราบปรามสามเหลี่ยมทองคําได้ก็ต้องมี
มาตรการเฝ้าระวังแหล่งใหม่อย่างรัดกุม
ในส่วนการอภิปรายงบประมาณที่ผ่านมารัฐบาลถูกโจมตีในเรื่องการใช้งบประมานในการป้องกันปราบปราม ยาเสพติดได้ไม่ถึงเป้า นั้น นายสมศักดิ์ฯ กล่าวว่า ผู้อภิปรายในเรื่องนี้อาจจะยังไม่เข้าใจเพราะในพื้นที่ ๑๐๐% มีเพียงร้อยละ ๕ เท่านั้นที่อาจจะยังมียาเสพติดอยู่ จึงขอฝากไปยังสมาชิกสภาผู้แทนราษฎรที่อยู่ในพื้นที่จุดที่ยังมีการขายยาเสพติดให้ช่วยกันสร้างความเข้มแข็ง สอดส่องดูแล ย้ําว่าปราบปรามอย่างเดียวไม่ได้ต้องช่วยสร้างการรับรู้ให้รู้เท่าทันโทษยาเสพติด และเร่งฟื้นฟูผู้ป่วยติดยาเสพติดให้กลับมาใช้ชีวิตได้เหมือนคนปกติ
รัฐบาลไทย-ข่าวทำเนียบรัฐบาล-พาณิชย์เผยอนาคตข้าวไทยสดใส พร้อมใช้นวัตกรรมพัฒนาต่อยอด
วันอังคารที่ 6 มิถุนายน 2560
พาณิชย์เผยอนาคตข้าวไทยสดใส พร้อมใช้นวัตกรรมพัฒนาต่อยอด
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลได้ให้ความสําคัญในการดูแลเกษตรกรทั้งด้านการผลิต การแปรรูป และการตลาด โดยส่งเสริมให้มีตลาดสําหรับจําหน่ายผลผลิตทางการเกษตรและผลิตภัณฑ์ชุมชนเพื่อเกษตรกรและสมาชิกในชุมชน
นําผลผลิตมาขายสร้างรายได้ในท้องถิ่น ขณะเดียวกันก็ดูแลตลาดต่างประเทศในภูมิภาคต่างๆ เพื่อให้การส่งออกมีการขยายตัวเพิ่มขึ้น รวมทั้งดูแลการผลิตและการตลาดสินค้าข้าวที่มีเกษตรกรเกี่ยวข้องกว่า 3.7 ล้านครัวเรือนอีกด้วย
สําหรับตลาดข้าวในต่างประเทศ สํานักงานพาณิชย์ในต่างประเทศฯ ณ กรุงวอชิงตัน แจ้งว่ากระทรวงเกษตร ของสหรัฐฯ ได้คาดการณ์ภาพรวมปริมาณการผลิตข้าวของโลกปี 2559/60 อยู่ที่ 481.5 ล้านตัน การบริโภค 480.1 ล้านตัน มีสต๊อก 119.8 ล้านตัน ส่วนผลผลิตในปี 2560/61 คาดว่าจะลดลงเล็กน้อยเมื่อเทียบกับปีก่อน
ประเทศผู้ผลิตข้าวที่สําคัญ ได้แก่ จีน อินเดีย อินโดนีเซีย บังคลาเทศ เวียดนาม ไทย เมียนมา
ประเทศผู้ส่งออกที่สําคัญ ได้แก่ อินเดีย ไทย เวียดนาม ปากีสถาน สหรัฐอเมริกา เมียนมา กัมพูชา
ด้านการค้าข้าวโลกกระทรวงเกษตรสหรัฐอเมริกาคาดการณ์ว่าการค้าข้าวโลกในปี 2560 จะมีประมาณ 41.32 ล้านตัน ปี 2561 จะมีปริมาณการค้าข้าวเพิ่มขึ้นเป็นประมาณ 42.25 ล้านตัน ประเทศผู้นําเข้าข้าว รายสําคัญของโลกได้แก่ จีน ไนจีเรีย ฟิลิปปินส์ ซาอุดิอาระเบีย ไอเวอรี่โคสต์ อิหร่าน และอิรัก
ในขณะที่ผู้เชี่ยวชาญด้านการค้าข้าวของโลกได้กล่าวถึงแนวโน้มตลาดข้าวโลกในงาน “Thailand Rice Convention 2017” ว่าแนวโน้มการค้าข้าวโลกอยู่ในช่วงขาขึ้น และราคาข้าวมีแนวโน้มสูงขึ้นเพราะผู้ซื้อทั้งจีน แอฟริกา และฟิลิปปินส์ ยังคงมีความต้องการซื้อข้าวอย่างต่อเนื่อง และเห็นว่าตลาดจีนยังคงเป็นตลาดข้าวที่สําคัญของไทย โดยเฉพาะข้าวหอมมะลิ ซึ่งผู้บริโภคชาวจีนนิยมบริโภค และคาดว่าปี 2560 ประเทศไทยจะสามารถส่งออกข้าวได้ถึง 10 ล้านตัน
“แม้ว่าตลาดข้าวของไทยจะมีแนวโน้มสดใสก็ตาม กระทรวงพาณิชย์ก็ยังมุ่งมั่นส่งเสริมการใช้นวัตกรรมเพื่อพัฒนาข้าวและสินค้าเกษตรของไทยไปสู่อาหารและผลิตภัณฑ์ที่หลากหลายทั้งด้านพลังงาน ความงาม และอื่นๆ เพื่อสร้างมูลค่าเพิ่มให้กับสินค้าเกษตร โดยขณะนี้กระทรวงพาณิชย์ได้ตั้งสถาบันส่งเสริมสินค้าเกษตรนวัตกรรม เพื่อส่งเสริมการนํางานวิจัยมาต่อยอดพัฒนาเป็นผลิตภัณฑ์ใหม่ๆ และสร้างมูลค่าเพิ่มให้กับสินค้าเกษตร ส่งผลให้เกษตรกรมีรายได้เพิ่มขึ้น” นางอภิรดี กล่าว
รัฐบาลไทย-ข่าวทำเนียบรัฐบาล-นายกรัฐมนตรีเชิญคณะประสานเสียงสวนพลู ร่วมแสดงในพิธีเปิดประชุมสุดยอดอาเซียนปลายปีนี้
วันพฤหัสบดีที่ 22 สิงหาคม 2562
นายกรัฐมนตรีเชิญคณะประสานเสียงสวนพลู ร่วมแสดงในพิธีเปิดประชุมสุดยอดอาเซียนปลายปีนี้
นายกรัฐมนตรีเชิญคณะประสานเสียงสวนพลู ร่วมแสดงในพิธีเปิดประชุมสุดยอดอาเซียนปลายปีนี้
วันนี้ (21 สิงหาคม2562) เวลา 09.30 น. ณ ห้องสีม่วง ทําเนียบรัฐบาล นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นําคณะนักร้องประสานเสียงสวนพลู คณะผู้ฝึกสอน จํานวน 41 คน เข้าพบพล.อ.ประยุทธ์ จันทร์โอชา นายกรัฐมนตรี ภายหลังได้รับรางวัลชนะเลิศสาขา Open Choirs ในมหกรรมดนตรีนานาชาติ Llangollen International Musical Eisteddfod 2019 สหราชอาณาจักร พร้อมขับร้องประสานเสียงเพลง "เห่เรือ" ที่ใช้ในการแข่งขัน แด่นายกรัฐมนตรีด้วย
โอกาสนี้ นายกรัฐมนตรีกล่าวขอบคุณคณะนักร้องประสานเสียงสวนพลูที่นําเอกลักษณ์ทางวัฒนธรรมแบบไทยไปเผยแพร่และแข่งขันในเวทีระดับโลก ประสบความสําเร็จได้รางวัลชนะเลิศ ถือเป็นตัวแทนของเยาวชนที่สร้างชื่อเสียงมาสู่ประเทศ รัฐบาลยืนยันว่าให้ความสําคัญกับการส่งเสริมสถาบันทางสังคม ร่วมปลูกฝังค่านิยมและวัฒนธรรมที่ดี ดังที่พระบาทสมเด็จพระเจ้าอยู่หัว ทรงได้พระราชทานแนวพระราโชบาย ในการสืบสาน พัฒนา ต่อยอด มรดกทางวัฒนธรรมของชาติสร้างความภาคภูมิใจของคนในชาติ ส่งเสริมวัฒนธรรมและเอกลักษณ์ของไทยมีให้คุณค่าสู่สากล
จากนั้น นายกรัฐมนตรีรับฟังการร้องประสานเสียงในบทเพลง "เห่เรือ" และกล่าวแสดงความประทับใจและชื่นชนว่า “บทเพลงเห่เรือ” ช่วยสร้างสรรค์บรรยากาศ สอดคล้องกับงานพระราชพิธีสําคัญของไทยที่จะมีขึ้นในเร็ว ๆ นี้คือ พิธีการจัดขบวนพยุหยาตราทางชลมารค พร้อมเสนอให้คณะนักร้องประสานเสียงสวนพลู ร่วมแสดงในพิธีเปิดการประชุมสุดยอดอาเซียน ในเดือนพฤศจิกายนนี้ โดยให้กระทรวงการต่างประเทศและกระทรวงวัฒนธรรมเร่งหารือ เพื่อให้คณะประสานเสียงสวนพูลได้เตรียมความพร้อม จะนําเสนอศิลปวัฒนธรรมไทยที่มีความเป็นสากล สู่สายตาประชาชนทั้งอาเซียนและต่างประเทศด้วย
.....
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘หม่อมเต่า’ห่วงแรงงานเสียชีวิตเหตุนั่งร้านถล่มที่ภูเก็ต  สั่งหน่วยในสังกัดลงพื้นที่ช่วยเหลือตามภารกิจ
วันศุกร์ที่ 22 พฤศจิกายน 2562
‘หม่อมเต่า’ห่วงแรงงานเสียชีวิตเหตุนั่งร้านถล่มที่ภูเก็ต  สั่งหน่วยในสังกัดลงพื้นที่ช่วยเหลือตามภารกิจ
รัฐมนตรีว่าการกระทรวงแรงงาน ห่วงใยแรงงานเสียชีวิตกรณีนั่งร้านถล่มทับคนงานอาคารก่อสร้างปั้มน้ํามันคาลเท็กซ์ ต.ศรีสุนทร อ.ถลาง จ.ภูเก็ต สั่งหน่วยงานในสังกัดลงพื้นที่ตรวจสอบข้อเท็จจริง พร้อมทั้งให้กําลังใจครอบครัวผู้เสียชีวิตและช่วยเหลือตามภารกิจ
เมื่อวันที่ 22 พฤศจิกายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงกรณีเกิดเหตุอาคารก่อสร้างปั้มน้ํามันคาลเท็กซ์ นั่งร้านถล่มทับคนงานเสียชีวิตและได้รับบาดเจ็บที่ จ.ภูเก็ต เมื่อวันที่ 21 พฤศจิกายนที่ผ่านมา ว่า กระทรวงแรงงาน มีความห่วงใยแรงงานกับกรณีเหตุการณ์ดังกล่าว ได้สั่งการให้หน่วยงานในสังกัดลงพื้นที่เข้าไปตรวจสอบข้อเท็จจริง ประสานงานกับผู้ที่เกี่ยวข้อง พร้อมทั้งให้กําลังใจแก่ญาติและครอบครัวผู้เสียชีวิต รวมทั้งให้การช่วยเหลือเยียวยาตามขั้นตอนเพื่อให้ได้รับสิทธิประโยชน์ตามกฎหมาย
นายทศพล กฤตวงศ์วิมาน เลขาธิการสํานักงานประกันสังคม เปิดเผยว่า สํานักงานประกันสังคมจังหวัดภูเก็ตได้ลงพื้นที่เข้าไปตรวจสอบข้อเท็จจริงพบว่า เหตุเกิดที่หมู่ที่ 2 ต.ศรีสุนทร อ.ถลาง จ.ภูเก็ต บริเวณชั้น 2 ของอาคารทรุดตัวพังถล่มลงมาทับคนงาน 9 ราย ทําให้ลูกจ้างเสียชีวิต 7 ราย และบาดเจ็บ 2 ราย ซึ่งทั้งหมดเป็นลูกจ้างจากผู้รับเหมาจํานวน 3 งาน ได้แก่ ช่างไฟฟ้า ช่างอลูมิเนียม และช่างก่อสร้าง ซึ่งบริษัท เดอะ บลู สเตชั่น จํากัด เป็นผู้ว่าจ้างมาดําเนินการก่อสร้าง สํานักงานฯ ตรวจสอบแล้วพบว่า ลูกจ้างของผู้รับเหมาทุกรายไม่ได้ขึ้นทะเบียนเป็นผู้ประกันตน ซึ่งสํานักงานฯ จะได้ดําเนินการเชิญนายจ้างและผู้รับเหมามาให้ข้อเท็จจริงเพื่อดําเนินการตามพระราชบัญญัติกองทุนเงินทดแทนต่อไป
นายทศพล ฯ กล่าวต่อว่า การให้ความช่วยเหลือลูกจ้างที่ได้รับบาดเจ็บ 2 ราย เป็นคนไทย 1 ราย และเมียนมา 1 ราย ซึ่งนําเข้าตาม MOU จะได้รับค่ารักษาพยาบาลเท่าที่จ่ายจริงวงเงิน 50,000 - 2,000,000 บาท ค่าทดแทนกรณีหยุดงาน 70 เปอร์เซ็นต์ของค่าจ้างสูงสุดที่ 1 ปี หากถึงขั้นทุพพลภาพจะได้รับเงินทดแทนรายเดือน 70 เปอร์เซนต์ของค่าจ้างตลอดชีวิต ส่วนผู้เสียชีวิต 7 ราย เป็นคนไทย 4 ราย และเมียนมา 3 ราย เป็นแรงงานที่นําเข้าตาม MOU 1 ราย และถือบัตรชมพู 2 ราย ซึ่งแรงงานต่างด้าวทั้ง 4 ราย เป็นลูกจ้างของ หจก.อันดามัน ดีไซน์ แอนด์ คอนสตรัคชั่น
ทั้งนี้ ทายาทจะได้รับค่าทําศพ 100 เท่าของอัตราค่าจ้างขั้นต่ํา 33,000 บาทจ่ายให้กับผู้จัดการศพ เงินทดแทนกรณีเสียชีวิตจ่ายให้กับทายาท 70 เปอร์เซนต์ของค่าจ้าง 10 ปี นอกจากนี้ ยอดเงินที่จ่ายให้กับผู้ที่เสียชีวิตรายละ 720,720 บาท ทั้งหมด 7 ราย จ่ายรวมทั้งสิ้น 5,045,040 บาท ซึ่งคิดจากฐานค่าจ้างขั้นต่ํา ทั้งนี้ยังไม่รวมค่ารักษาพยาบาลและค่าหยุดงานจากผู้บาดเจ็บอีก 2 รายที่รักษาตัวในโรงพยาบาล
-----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สํานักงานประกันสังคมจังหวัดภูเก็ต – ข้อมูล/
22 พฤศจิกายน 2562
รัฐบาลไทย-ข่าวทำเนียบรัฐบาล-กระทรวงยุติธรรม ร่วมขับเคลื่อนการบูรณาการฐานข้อมูลกลางภาครัฐ
วันศุกร์ที่ 8 ธันวาคม 2560
กระทรวงยุติธรรม ร่วมขับเคลื่อนการบูรณาการฐานข้อมูลกลางภาครัฐ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนการบูรณาการฐานข้อมูลกลางภาครัฐ ครั้งที่ 2/2560
เมื่อวันพฤหัสบดี ๗ธันวาคม ๒๕๖๐เวลา ๐๙.๐๐ น.
ณ ห้องประชุมคณะรัฐมนตรี ชั้น ๒ สํานักเลขาธิการคณะรัฐมนตรี ทําเนียบรัฐบาล
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการขับเคลื่อนการบูรณาการฐานข้อมูลกลางภาครัฐ ครั้งที่ ๒/๒๕๖๐
โดยมี นายวัลลภ นาคบัว ผู้อํานวยการสํานักงานกิจการยุติธรรม เป็นผู้แทนปลัดกระทรวงยุติธรรม เข้าร่วมประชุมฯ
ทั้งนี้ ที่ประชุมได้รายงานผลการดําเนินการต่าง ๆ ดังนี้
๑. รายงานความก้าวหน้าความพร้อมฐานข้อมูลภาครัฐ
๒. รายงานความก้าวหน้าการจัดการ Data Center
๓. รายงานความก้าวหน้าการพัฒนาศูนย์ข้อมูลภาครัฐ (Government Data Center Modernization)
๔. รายงานความก้าวหน้ารัฐบาลดิจิทัลหน่วยงานภาครัฐของประเทศไทย ประจําปี ๒๕๖๐
๕. รายงานความก้าวหน้าการจัดทําร่างพระราชบัญญัติว่าด้วยรัฐบาลดิจิทัล พ.ศ. ....
๖. รายงานผลการดําเนินงานของคณะกรรมการขับเคลื่อนการบูรณาการฐานข้อมูลกลางภาครัฐ
ประกอบด้วย คณะกรรมการบูรณาการฐานข้อมูลประชาชนและบริการภาครัฐ
คณะกรรมการบูรณาการฐานข้อมูลน้ําและภูมิอากาศแห่งชาติ คณะกรรมการบูรณาการฐานข้อมูลด้านความมั่นคง
คณะกรรมการบูรณาการฐานข้อมูลด้านทรัพยากรและบริหารโครงสร้างภาครัฐ
๗. รายงานความก้าวหน้าการขับเคลื่อนการบูรณาการข้อมูลด้านอื่น ๆ ได้แก่
แผนการดําเนินงานและร่างคําสั่งแต่งตั้งคณะกรรมการบูรณาการฐานข้อมูลด้านการจัดการภัยพิบัติและภัยธรรมชาติ
คณะกรรมการบูรณาการฐานข้อมูลการท่องเที่ยว
และคณะกรรมการบูรณาการฐานข้อมูลด้านการอํานวยความสะดวกในการประกอบธุรกิจ
นอกจากนี้ ที่ประชุมได้มีมติ ดังนี้
- ให้หน่วยงานยืนยันข้อมูลผลสํารวจความพร้อมฐานข้อมูลและชุดข้อมูลของหน่วยงานภาครัฐ
ภายในวันที่ ๒๐ธันวาคม ๒๕๖๐ เพื่อคณะกรรมการฯ จะได้ดําเนินการรวบรวมและเสนอนายกรัฐมนตรีต่อไป
- ให้สํานักงานรัฐบาลอิเล็กทรอนิกส์ (องค์การมหาชน) (สรอ.) ดําเนินการจัดทํา Workshop
- ให้ฝ่ายเลขานุการฯ จัดส่งข้อมูล Excel เรื่องฐานข้อมูลให้กับหน่วยงานต่าง ๆ เพื่อนําไปใช้ประโยชน์
- ให้นําเสนอผลการการดําเนินงานด้าน Big Data ต่อนายกรัฐมนตรี
ประกอบด้วย ชุดข้อมูลด้านสาธารณสุข ชุดข้อมูลการจัดการน้ํา (ThaiWater)
ชุดข้อมูลการท่องเที่ยว และชุดข้อมูลผู้มีรายได้น้อย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้คณะกรรมาธิการการอุตสาหกรรม เข้าพบหารือแนวทางช่วยเหลือฟื้นฟูภาคอุตสาหกรรม
วันพฤหัสบดีที่ 18 มิถุนายน 2563
รัฐมนตรีฯ สุริยะ ให้คณะกรรมาธิการการอุตสาหกรรม เข้าพบหารือแนวทางช่วยเหลือฟื้นฟูภาคอุตสาหกรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะกรรมาธิการการอุตสาหกรรม เข้าพบหารือแนวทางช่วยเหลือฟื้นฟูภาคอุตสาหกรรม
วันนี้ (18 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม หารือกับร่วมกับ คณะกรรมาธิการการอุตสาหกรรม นําโดย นายวรสิทธิ์ กัลป์ตินันท์ ประธานคณะกรรมาธิการ และรองประธานคณะกรรมาธิการคนที่ 1 - 6 พร้อมคณะ รับฟังปัญหา ข้อเสนอแนะแลกเปลี่ยนข้อคิดเห็นเกี่ยวกับแนวทางการช่วยเหลือและส่งเสริมภาคอุตสาหกรรมไทย
ที่ได้รับผลกระทบจากการ แพร่ระบาดของเชื้อไวรัสโคโรนา 2019 (COVID-19) ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-SME D Bank ประสานพลังเขตพญาไท บรรเทาผลกระทบสถานการณ์ฝุ่น PM 2.5
วันศุกร์ที่ 1 กุมภาพันธ์ 2562
SME D Bank ประสานพลังเขตพญาไท บรรเทาผลกระทบสถานการณ์ฝุ่น PM 2.5
ธพว. ห่วงใยสุขภาพพนักงาน ออกมาตรการเพื่อบรรเทาผลกระทบจากสถานการณ์ฝุ่น PM 2.5
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธนาคารร่วมกับเขตพญาไท ตลอดจนหน่วยงานภาครัฐ และเอกชน ที่มีสํานักงานเป็นอาคารสูงตลอดแนวถนนพหลโยธิน ดําเนินการฉีดพ่นน้ําจากชั้นดาดฟ้าของแต่ละอาคาร เพื่อบรรเทาผลกระทบจากสถานการณ์ฝุ่น (PM 2.5) ในอากาศ ตั้งแต่วันนี้ (1 ก.พ.) เป็นต้นไป
นอกจากนั้น ธพว. ห่วงใยสุขภาพพนักงาน ออกมาตรการเพื่อบรรเทาผลกระทบจากสถานการณ์ฝุ่นดังกล่าว ได้แก่
1. พนักงานที่อยู่ระหว่างการตั้งครรภ์ หรือมีโรคประจําตัวที่จําเป็นต้องหลีกเลี่ยงภาวะฝุ่น หรือจําเป็นต้องดูแลบุตรหลานที่ไม่สามารถไปโรงเรียนตามปกติได้เนื่องจากการประกาศหยุดเรียนของสถานศึกษา สามารถแจ้งขออนุญาตปฏิบัติงานที่บ้านหรือที่พักอาศัยได้ในระหว่างวันที่ 1-5 กุมภาพันธ์ 2562
2. พนักงานสามารถขอรับหน้ากากอนามัยเพื่อป้องกันฝุ่น ตลอดจนเข้ารับการรักษาพยาบาล หรือขอคําแนะนําจากทีมแพทย์และพยาบาลได้ที่ห้องพยาบาลของธนาคาร (ชั้น 13)
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะเยี่ยมชมการดำเนินงาน “สถานีดาวเทียมสิรินธร” จ.อุบลราชธานี
วันอาทิตย์ที่ 22 กรกฎาคม 2561
รมว.ดิจิทัลฯ นําคณะเยี่ยมชมการดําเนินงาน “สถานีดาวเทียมสิรินธร” จ.อุบลราชธานี
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ ลงพื้นที่ตรวจเยี่ยม “สถานีดาวเทียมสิรินธร” ดําเนินการโดย บริษัท กสท โทรคมนาคม จํากัด (มหาชน) เป็นสถานีดาวเทียม แห่งที่ 3 (Third Gateway) ของบริษัทฯ สร้างขึ้นเมื่อปี พ.ศ. 2543 เพื่อรองรับการติดต่อสื่อสารผ่านดาวเทียมทางคาบสมุทรอินเดีย และแปซิฟิก ปัจจุบันสถานีดาวเทียมสิรินธรทําหน้าที่ในการเป็น Network Operation Center (NOC) ให้กับบริการ CAT ipstar รวมถึงตรวจซ่อม และติดตั้ง CAT ipstar ในพื้นที่ จ.อุบลราชธานี และจังหวัดใกล้เคียง รวมทั้งรับผิดชอบดูแลการบํารุงรักษาและติดตั้งบริการ CAT GlobeSat ให้กับกระทรวงการต่างประเทศของ สปป.ลาว นอกจากนี้ สถานีดาวเทียมสิรินธร ยังมีหน้าที่รับผิดชอบงานถ่ายทอดสัญญาณโทรทัศน์ผ่านดาวเทียมด้วยรถ DSNG ในพื้นที่ภาคตะวันออกเฉียงเหนือ รวมถึงการเป็นสถานีตรวจสอบ และ Monitor สัญญาณการถ่ายทอดโทรทัศน์ผ่านดาวเทียม ซึ่งในระยะเวลาอันใกล้ สถานีดาวเทียมสิรินธร ยังได้รับความไว้วางใจจากบริษัท SES Engineering ประเทศลักเซมเบิร์ก ที่มีความสนใจจะให้สถานีดาวเทียมสิรินธรเป็นสถานีฯ ตรวจสอบคุณภาพสัญญาณดาวเทียมในย่านภูมิภาคนี้ โดยจะติดตั้งอุปกรณ์เพื่อตรวจสอบสัญญาณดาวเทียม Carrier Spectrum Monitoring (CSM) ให้กับดาวเทียม SES-8 และดาวเทียม SES-12 อีกด้วย เมื่อวันที่ 22 กรกฎาคม 2561 ณ สถานีดาวเทียมสิรินธร อําเภอสิรินธร จังหวัดอุบลราชธานี
**********************************************
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงานแถลงข่าวความสำเร็จการจัดงาน Digital Thailand Big Bang 2018 ตั้งเป้ายกระดับสู่ ASEAN Connectivity
วันพฤหัสบดีที่ 27 กันยายน 2561
รมว.ดิจิทัลฯ ร่วมงานแถลงข่าวความสําเร็จการจัดงาน Digital Thailand Big Bang 2018 ตั้งเป้ายกระดับสู่ ASEAN Connectivity
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) ร่วมแถลงข่าวเผยถึงความสําเร็จของการจัดงาน Digital Thailand Big Bang 2018 เมื่อวันที่ 26 กันยายน 2561 ณ ห้อง 203 ชั้น 2 อาคารศูนย์ประชุมวายุภักษ์ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ ภายใต้แนวคิด “Thailand Big Data โลกเปิด เราปรับ ประเทศเปลี่ยน” ซึ่งจัดโดย กระทรวงดิจิทัลฯ ได้มอบหมายให้ สํานักงานส่งเสริมเศรษฐกิจดิจิทัล (depa) โดยมีผู้เข้าร่วมงานกว่า 355,000 คน เมื่อรวมกับยอดผู้เข้าชมงาน Digital Thailand Big Bang Regional 2018 ที่ depa ได้ไปจัดสัญจรใน 4 ภูมิภาคของประเทศในเมืองใหญ่ ได้แก่ จังหวัดขอนแก่น เชียงใหม่ สงขลา และระยอง ช่วงเดือนกรกฎาคม – สิงหาคม 2561 อีก 61,089 คน ทําให้ยอดผู้เข้าชมงาน รวมทั้งสิ้นประมาณ 410,000 คน ซึ่งไม่เพียงเป็นเป็นเวทีที่ประเทศไทยได้ประกาศศักยภาพในการเป็นผู้นําเทคโนโลยีดิจิทัลในภูมิภาคอาเซียน แต่ยังเป็นเวทีที่สร้างแรงบันดาลใจ สร้างโอกาส สร้างการเรียนรู้-ต่อยอด-ขยายผล เพื่อก้าวไปสู่การเป็นประเทศที่ขับเคลื่อนเศรษฐกิจและสังคมด้วยเทคโนโลยีดิจิทัลอย่างเต็มรูปแบบ พร้อมมั่นใจไทยก้าวสู่การเป็นแชร์แมนด้านดิจิทัลของอาเซียน และสําหรับก้าวต่อไปของงาน Digital Thailand Big Bang 2019 คือ ASEAN Connectivity
*********************